મ્યુનિ. કોર્પોરેશનના શાસકો વારંવાર રસ્તા વચ્ચે ટ્રાફિકની સમસ્યા હલ કરતાં અને શોભા વધારતાં સર્કલની તોડફોડ કરવામાં વધુ ઉત્સાહ બતાવી રહ્યા છે. તાજેતરમાં જ આંબાવાડીના નહેરુનગર સર્કલમાં તોડફોડ પૂરી થયા બાદ હવે નહેરુનગરથી આગળ ટ્રાયેંગલ સર્કલ તોડી પાડવામાં આવ્યું છે. શહેરમાં અગાઉના પહોળા અને વિશાળ રસ્તાઓ હવે સાંકડા બન્યા છે. સાથે-સાથે વાહનોની સંખ્યામાં પણ વધારો થઇ રહ્યો છે ત્યારે તંત્રએ હવે નહેરુનગરથી આગળ ટાઉનહોલ હોલ તરફના રસ્તે ટ્રાયેંગલ સર્કલ તોડી નવેસરથી નાનું બનાવવાનો નિર્ણય લીધો છે.